### Beslutninger

Fremsendes til [adresse] og Beskæftigelsesudvalget til behandling i henhold til beslutning i byrådets møde den 8. november 2023.

###

.

### Resume

Hvis [adresse] skal være en god by for alle, skal vi gøre op med, at alt for mange aarhusianeres fremtid og livsmuligheder i dag er defineret af, hvilken bydel de er vokset op i. Samtidig er [adresse] ved at udvikle sig til en by, hvor rigtig mange mennesker simpelthen ikke har råd til at bo. Derfor skal arbejdet med det vilde problem Blandede bydele og integration styrke mangfoldigheden, sammenhængskraften, den sociale mobilitet og det gode naboskab i vores by.

I denne indstilling præsenteres problemforståelsen af det vilde problem Blandede bydele og integration, som er udviklet i det hidtidige arbejde. I problemforståelsen er relevante delelementer fra det vilde problem Bæredygtig vækst blevet indarbejdet, som følge af magistratens indstilling den 14. august 2023.

Derudover foreslås to spor, der skal arbejdes videre med, som kan udfordre og udvikle den måde vores by er indrettet på i dag, til gavn for borgerne og sammenhængs-kraften i hele [adresse].

### Beslutningspunkter

Det indstilles:

At 1) Bæredygtig vækst udgår som et selvstændigt vildt-problem, og delelementer vedr. social og demografisk bæredygtig udvikling af [adresse] indarbejdes i arbejdet med det vilde problem om blandede bydele og integration.

At 2) Byrådet godkender problemforståelsen af Blandede bydele og integration præsenteret i afsnit 3.1 som afsæt for det videre arbejde.

At 3) Byrådet godkender de to spor for det videre arbejde:

•Alle skal kunne realisere deres boligdrøm i [adresse]

•Alle skal føle sig som en del af [adresse].

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 30-10-2023

Frode Jensen: 1

Fremsendes til [adresse] med bemærkning, at Magistraten i mødet den 30. oktober 2023 anbefaler, at byrådet tiltræder Magistratsafdelingen for Sociale forhold og Beskæftigelses indstilling af 12. oktober 2023.

Rådmand Rolf Poulsen var forhindret i at deltage i sagens behandling.